Idomeneus (syn Deukalióna)

Idomeneus alebo Ídomeneus (, ) je v gréckej mytológii syn a nástupca  krétskeho kráľa Deukalióna, vnuk kráľa Minoa.Apollodoros, Kronika, 3,3,1.

Krétsky kráľ Idomeneus bol mocný vládca. Podľa Homéra mal pod svojou mocou až sto miest.Homér, Iliada, 2,645-652. Ako mnoho iných v tom čase, aj on bol jedným z nápadníkov krásnej Heleny, ktorá si nakoniec vybrala za manžela spartského kráľa Menelaa.Homér, Iliada, 3,228-243.Hyginus, Fabulae 81. Keď bola Helena neskôr unesená trójskym princom Paridom, neváhal prijať výzvu mykénskeho Agamemnóna na ťaženie proti Tróji. Pred Tróju potom priviedol jeden z najsilnejších oddielov na 80 lodiach.

Aj keď už nepatril medzi najmladších, v trójskej vojne v ničom nezaostával. Patril medzi najlepších achájskych vodcov, ktorý vynikal v boji s oštepom. V boji zabil až trinásť bojovníkov Hyginus, Fabulae 114.a nebál sa postaviť aj proti veliteľovi trójskych vojsk Hektorovi.Homér, Iliada, 7,165-175.  Ako v boji, tak aj vo vojnovej rade mal rovnakú vážnosť. Na sklonku vojny bol vybraný medzi achájskych hrdinov, ktorí sa dostali v trójskom koni za hradby mesta a dobyli hrad trójskeho kráľa Priama.Trifiodoros, Excidium Ilii, 151-184.

Z vojny sa so svojim vojskom do vlasti šťastlivo vrátil, ale doma ho čakali nepríjemnosti. Počas jeho neprítomnosti mu na Kréte eubojský kráľ Nauplios zničil desať miest a okrem toho mu svojimi intrigami zničil aj manželstvo. Podľa niektorých pohomérskych autorov, Idomeneus zomrel na Kréte o desať rokov po návrate.

Iní autori však tvrdia, že ho Kréťania z Kréty vyhnali, pretože nesplnil svoj sľub daný bohu Poseidónovi, že pokiaľ na mori nestroskotá, po návrate obetuje prvé čo uvidí. Idomeneus uvidel syna, ktorý ho išiel privítať. Podľa jednej verzie sľub splnil a vyhnali ho pre krutosť, podľa druhej, sľub nesplnil a vyhnali ho pre bezbožnosť. Antický autor Vergílius píše, že sa potom odsťahoval do Kalábrie, kde pod Sallentínskym pohorím založil mesto.Vergílius, Aneida, 3,374-410.  

 Referencie a bibliografia 

Kategória:Postavy gréckej mytológie
Kategória:Trójska vojna